Η Χωριάτικη σαλάτα και τα μυστικά της
Με ζουμερές, ώριμες αλλά όχι παραγινωμένες ντομάτες, τρυφερά, μικρά αγγουράκια Κρήτης με τη φλούδα τους, ξερό κρεμμύδι, φίνες ππεριές κέρατο, ελιές μαύρες ή θρούμπες.
600 γρ. ντομάτες ώριμες αλλά σφιχτές ντομάτες, 2 τρυφερά αγγουράκια Κρήτης, 1 μικρό ξερό κρεμμύδι, 2 μικρές πιπεριές κέρατα, 70 γρ. ελιές Καλαμών ή θρούμπες, 1 κουτ. σούπας κάππαρη, ξαρμυρισμένη και καλά στραγγισμένη, 150 γρ. φέτα βαρελίσια ή ξινομυζήθρα Κρήτης, 70 ml εξαιρετικό παρθένο ελαιόλαδο, 1 κουτ. γλυκού ρίγανη ξερή ή 1 κουτ. σούπας φρέσκια, ανθός αλατιού
Για να φτιάξουμε χωριάτικη σαλάτα κόβουμε τις ντομάτες στη μέση και μετά το κάθε μισό σε 4 - 6 κομμάτια, με κοφτερό μαχαίρι, για να μη χαλάσουμε την όψη τους. Τι βάζουμε σε σαλατιέρα. Κόβουμε τα αγγούρια κατά μήκος στη μέση, καθαρίζουμε τα σπόρια και τα κόβουμε σε φέτες πάχους περίπου 0,5 εκ. Τα βάζουμε σε ένα μπολ, τα αλατίζουμε με ελάχιστο αλάτι, προσθέτουμε μερικές σταγόνες ξίδι από λευκό ή κόκκινο κρασί, ανακατεύουμε και τα προσθέτουμε στη σαλατιέρα.Κόβουμε το κρεμμύδι στη μέση και μετά κάθε κομμάτι σε όσο πιο λεπτές φέτες μπορούμε. Βάζουμε τις φέτες του κρεμμυδιού σε ένα σουρωτήρι, τις αλατίζουμε ελαφρώς και τις ζουλάμε με το χέρι. Ετσι «μαραίνονται», γίνονται πιο τρυφερές, χάνουν την αψάδα τους και γλυκαίνουν. Καθαρίζουμε σχολαστικά τις πιπεριές από το κοτσάνι και τα σπόρια. Μετά τις κόβουμε σε λεπτές φέτες, που προσθέτουμε στη σαλάτα. Ρίχνουμε τη μισή ποσότητα ελαιολάδου και ανακατεύουμε. Προσθέτουμε την κάππαρη, την ρίγανη, λίγο ανθό αλατιού, το τυρί και τις ελιές. Περιχύνουμε με το υπόλοιπο ελαιόλαδο και σερβίρουμε. 
Αγγούρι,Λαχανικά,Ντομάτα,Πιπεριές